
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 824 

25 Μαίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση Κανονισμού Εσωτερικής Υπηρεσίας 

του Εφετείου Πειραιώς. 1 

Τροποποίηση Κανονισμού Εσωτερικής Υπηρεσίας 

του Διοικητικού Πρωτοδικείου Θεσσαλονίκης. 2 

Τροποποίηση Κανονισμού Εσωτερικής Υπηρεσίας 

του Εφετείου Ιωαννίνων. 3 

Προϋποθέσεις, κριτήρια επιλογής και διαδικασία για 
τον καθορισμό παρόχου καθολικής υπηρεσίας. 4 

Έγκριση σύμβασης μίσθωσης έργου στο Δήμο 

Μελισσίων. 5 

Επέκταση Ορίων της λαϊκής αγοράς Αμπελοκήπων 

της Α'/Α. 6 

Ανάκληση απόφασης απόκτησης ελληνικής ιθαγένειας 
της ΚΑΡΑΓΚΕΖΟΒΑ ΠΕΝΙΛΟΠΑ του Μιχαήλ. 7 


Καθιέρωση υπερωριακής εργασίας Α' ΕΞΑΜΗΝΟΥ 
2007 για τους υπαλλήλους των Νομαρχιακών 
Αυτοδιοικήσεων που ασχολούνται με τον 
ποιοτικό και ποσοτικό έλεγχο των νωπών και 
μεταποιημένων γεωργικών προϊόντων φυτικής 

προέλευσης. 8 

Καθιέρωση και κατανομή Υπερωριακής Εργασίας 
Α' Εξαμήνου 2007, για τις ανάγκες Ποιοτικού - 
Φυτοϋγειονομικού και Ποσοτικού ελέγχου νωπών 
και μεταποιημένων γεωργικών προϊόντων φυτικής 
προέλευσης στους Υπαλλήλους της Νομαρχιακής 


Αυτοδιοίκησης Πέλλας -Έδεσσα. 9 

ΑΠΟΦΑΣΕΙ Σ 

Αριθμ. οικ. 41339 (1) 


Τροποποίηση Κανονισμού Εσωτερικής Υπηρεσίας του 
Εφετείου Πειραιώς. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 17 του ν. 1756/1988 
«Κώδικας Οργανισμού Δικαστηρίων και κατάστασης 
Δικαστικών Λειτουργών» όπως αντικαταστάθηκε από 


το άρθρο 5 του ν. 1868/1989 και όπως τελικά αντικατα- 
στάθηκε η παράγραφος 2 του άρθρου 17 του ν. 1756/1988 
εκ νέου με την παράγραφο 4 του άρθρου 3 του ν. 
2479/1997. 

β) του άρθρου 25 παρ. 3 περ.α του ν. 2812/2000 (Α' 
67). 

γ) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2003 ΦΕΚ Α' 98. 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

3. Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (ΦΕΚ 842/Β'/8.6.2004). 

4. Την υπ’ αριθμ. 2/2007 απόφαση της Ολομέλειας του 
Εφετείου Πειραιώς, αποφασίζουμε: 

Τη δημοσίευση στην Εφημερίδα της Κυβέρνησης της 
τροποποίησης του Κανονισμού Εσωτερικής Υπηρεσίας 
του Εφετείου Πειραιώς όπως διαμορφώθηκε με την υπ’ 
αριθμ. 2/2007 απόφαση της Ολομέλειας του Εφετείου 
Πειραιώς και η οποία έχει ως εξής: 

Τροποποιεί τον ισχύοντα Κανονισμό ως προς το άρθρο 
3 παρ. 2 περ.Γ και 5Α και ορίζει: Για το Πενταμελές Εφε- 
τείο (Ποινικό Τμήμα): 1) τρεις (3) δικασίμους μηνιαίως, με 
αριθμό υποθέσεων για κάθε δικάσιμο α) ουσίας οκτώ (8) 
και β) μη ουσίας μία (1) και με ημέρες συνεδριάσεων τις 
δύο πρώτες Τετάρτες και την τελευταία Τετάρτη κάθε 
μήνα και 2) μία (1) δικάσιμο την Τρίτη Τετάρτη ανά δύο 
μήνες, ήτοι Ιανουάριο, Μάρτιο, Μάϊο, Ιούλιο, Σεπτέμβριο 
και Νοέμβριο κάθε χρόνου, με αποκλειστικά υποθέσεις 
μη ουσίας είκοσι πέντε (25) τον αριθμό. 

Κρίθηκε, αποφασίσθηκε και δημοσιεύθηκε στον Πει¬ 
ραιά την 15 Μαρτίου 2007. 

Η Πρόεδρος Η Γραμματέας 

ΕΛΕΝΗ ΣΠΗΛΙΩΤΗ ΒΑΣΙΛΙΚΗ ΚΥΡΚΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαίου 2007 
Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. οικ. 41357 (2) 

Τροποποίηση Κανονισμού Εσωτερικής Υπηρεσίας του 
Διοικητικού Πρωτοδικείου Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 17 του ν. 1756/1988 
«Κώδικας Οργανισμού Δικαστηρίων και κατάστασης 
Δικαστικών Λειτουργών» όπως αντικαταστάθηκε από 
το άρθρο 5 του ν. 1868/1989 και όπως τελικά αντικατα- 
στάθηκε η παράγραφος 2 του άρθρου 17 του ν. 1756/1988 
εκ νέου με την παράγραφο 4 του άρθρου 3 του ν. 
2479/1997. 

β) του άρθρου 25 παρ. 3 περ.α του ν. 2812/2000 (Α' 67). 

γ) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2003 ΦΕΚ Α' 98. 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

3. Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (ΦΕΚ 842/Β'/8.6.2004), 

4. Την υπ’ αριθμ. 11/2007 απόφαση της Ολομέλειας 
του Διοικητικού Πρωτοδικείου Θεσσαλονίκης, αποφα¬ 
σίζουμε: 

Τη δημοσίευση στην Εφημερίδα της Κυβέρνησης της 
τροποποίησης του Κανονισμού Εσωτερικής Υπηρεσί¬ 
ας του Διοικητικού Πρωτοδικείου Θεσσαλονίκης όπως 
διαμορφώθηκε με την υπ’ αριθμ. 11/2007 απόφαση της 
Ολομέλειας του Διοικητικού Πρωτοδικείου Θεσσαλονί¬ 
κης και η οποία έχει ως εξής: 

Αποφασίζει 1) κατ’ αρχήν την τροποποίηση του Κανο¬ 
νισμού του Δικαστηρίου, 2) την απόρριψη της πρότασης 
της Δήμητρας Κοσκερίδου, Πρωτόδικη Δ.Δ., (με 7 ψήφους 
υπέρ και 44 κατά) η οποία πρότεινε την εκδίκαση των 
υποθέσεων ακυρωτικής διαδικασίας από όλα τα τμήματα 
του Δικαστηρίου, 3) την συνένωση των δύο ακυρωτικών 
τμημάτων σε ένα (με 39 ψήφους υπέρ και 12 κατά) στο 
οποίο θα υπηρετούν ένας Πρόεδρος και 4 Πρωτόδικες, 
ενώ το Τμήμα της Γραμματείας θα ενισχυθεί με έναν 
δικαστικό υπάλληλο επιπλέον και 4) τον προσδιορισμό 
υποθέσεων όλων των αντικειμένων σε όλα τα τμήματα 
πλην του ακυρωτικού τμήματος (με ψήφους 27 υπέρ, 23 
κατά και μίας λευκής ψήφου). Στη συνέχεια η Ολομέλεια 
του Δικαστηρίου αποφάσισε τα εξής: Καθορίζει αύξηση 
των ποσών που θα επιβάλλονται για τη δικαστική δαπάνη 
των διαδίκων στις αιτήσεις αναστολών και ακυρώσεως 
ως ακολούθως: 150 ευρώ για τη σύνταξη των δικογράφων 
των αιτήσεων αναστολών και 350 ευρώ για τη σύνταξη 
των δικογράφων των αιτήσεων ακυρώσεως. 

Η ισχύς της τροποποίησης του Κανονισμού θα αρχίσει 
στις 16.9.2007. 

Μετά από αυτά συντάχθηκε το παρόν πρακτικό, το 
οποίο αφού θεωρήθηκε και εγκρίθηκε από την Πρόεδρο 
του Τριμελούς Συμβουλίου Διεύθυνσης του Δικαστηρίου, 
υπογράφεται από την ίδια, τα μέλη και τη Γραμματέα. 

Η Πρόεδρος του Τριμ. Συμβουλίου Η Γραμματέας 
Διεύθυνσης του Δικαστηρίου 
ΑΝΝΑ-ΜΑΡΙΑ ΒΕΝΕΤΙΑΔΟΥ ΑΝΘΗ ΒΑΡΔΑΚΑ 

Πρόεδρος Πρωτοδικών Δ.Δ. Α’ Π.Ε. 4 

Τα μέλη 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μάίου 2007 

Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 

-♦- 

Αριθμ. οικ. 41340 (3) 

Τροποποίηση Κανονισμού Εσωτερικής Υπηρεσίας του 
Εφετείου Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 17 του ν. 1756/1988 «Κώ¬ 
δικας Οργανισμού Δικαστηρίων και κατάστασης Δικαστι¬ 
κών Λειτουργών» όπως αντικαταστάθηκε από το άρθρο 
5 του ν. 1868/1989 και όπως τελικά αντικαταστάθηκε η 
παράγραφος 2 του άρθρου 17 του ν. 1756/1988 εκ νέου με 
την παράγραφο 4 του άρθρου 3 του ν. 2479/1997. 

β) του άρθρου 25 παρ. 3 περ.α του ν. 2812/2000 (Α' 
67). 

γ) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2003 ΦΕΚ Α' 98. 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

3. Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (ΦΕΚ 842/Β'/8.6.2004). 

4. Την υπ’ αριθμ. 1/2007 απόφαση της Ολομέλειας του 
Εφετείου Ιωαννίνων, αποφασίζουμε: 

Τη δημοσίευση στην Εφημερίδα της Κυβέρνησης της 
τροποποίησης του Κανονισμού Εσωτερικής Υπηρεσίας 
του Εφετείου Ιωαννίνων όπως διαμορφώθηκε με την υπ’ 
αριθμ. 1/2007 απόφαση της Ολομέλειας του Εφετείου 
Ιωαννίνων και η οποία έχει ως εξής: 

ΤΡΟΠΟΠΟΙΕΙ τον Κανονισμό Εσωτερικής Υπηρεσίας 
του Εφετείου Ιωαννίνων, ο οποίος καταρτίστηκε με την 
15/1988 απόφαση και τροποποιήθηκε με τις υπ’ αριθμ. 
11/1989, 8/1990 και 21/1999 αποφάσεις της Ολομέλειας του 
Δικαστηρίου Εφετών Ιωαννίνων, αναφορικά με τις συνε¬ 
δριάσεις του Πενταμελούς Ποινικού Εφετείου Ιωαννίνων 
και του Τριμελούς Ποινικού Εφετείου Κακουργημάτων 
Ιωαννίνων. Και 

ΟΡΙΖΕΙ ότι: α) το Πενταμελές Ποινικό Εφετείο Ιωαννίνων 
θα συνεδριάζει: 1) την πρώτη Τρίτη των μηνών Φεβρουά¬ 
ριου, Απριλίου, Ιουνίου Οκτωβρίου και Δεκεμβρίου κάθε 
χρόνου και 2) την τελευταία Τρίτη των μηνών Ιανουάριου, 
Μαρτίου, Μάίου και Νοεμβρίου κάθε χρόνου. Σε κάθε 
δικάσιμο θα προσδιορίζονται δέκα (10) κατ’ ανώτατο όριο 
υποθέσεις ουσίας, από τις οποίες οι οκτώ (8) από τον 
Εισαγγελέα Εφετών και οι υπόλοιπες δύο (2) από το Δικα¬ 
στήριο, όταν αναβάλει σε ρητή δικάσιμο. Άν δεν επαρκούν 
οι υποθέσεις για τη συμπλήρωση του ανωτέρω αριθμού, 
ο αριθμός αυτός θα συμπληρώνεται με υποθέσεις αρ¬ 
μοδιότητας του Τριμελούς Ποινικού Εφετείου Κακουρ¬ 
γημάτων Ιωαννίνων, το οποίο θα συνεδριάζει αμέσως 
μετά τη συνεδρίαση του Πενταμελούς Εφετείου, για την 
εκδίκαση μόνο των υποθέσεων αυτών. Και β) Το Τριμελές 
Ποινικό Εφετείο Κακουργημάτων Ιωαννίνων, επιπλέον 
των συνεδριάσεών του, οι οποίες προβλέπονται από 
τον μέχρι σήμερα ισχύοντα Κανονισμό, θα συνεδριάζει 

και τις ανωτέρω ημέρες συνεδριάσεως του Πενταμε¬ 
λούς Ποινικού Εφετείου Ιωαννίνων, μόνο όταν, λόγω μη 
επάρκειας του αριθμού των υποθέσεων αρμοδιότητας 
Πενταμελούς Ποινικού Εφετείου, θα συμπληρώνεται ο 
αριθμός αυτός με υποθέσεις αρμοδιότητας Τριμελούς 
Ποινικού Εφετείου Κακουργημάτων, για την εκδίκαση 
μόνο των υποθέσεων αυτών. 

Κατά τα λοιπά ισχύει ως έχει ο ανωτέρω Κανονι¬ 
σμός. 

Κρίθηκε, αποφασίσθηκε στα Ιωάννινα στις 7 Μαρτίου 
2007 και δημοσιεύθηκε στις 21 Μαρτίου 2007. 

Ο Πρόεδρος Η Γραμματέας 

ΠΑΥΛΟΣ ΖΑΒΑΛΙΑΝΗΣ ΠΑΝΩΡΑΙΑ ΤΣΙΝΑ 

Τα Μέλη 

ΙΩΑΝΝΗΣ ΠΑΖΑΡΙΔΗΣ, ΟΔΥΣΣΕΑΣ ΡΟΝΤΟΓΙΑΝΝΗΣ, ΣΩ¬ 
ΤΗΡΙΟΣ ΖΩΝΙΟΣ, ΛΑΜΠΡΟΣ ΚΑΡΕΛΟΣ, ΣΠΥΡΙΔΩΝΑΣ ΤΖΟ- 
ΤΖΙΟΣ, ΚΩΝΣΤΑΝΤΙΝΟΣ ΓΕΩΡΓΙΑΔΗΣ, ΓΕΩΡΓΙΟΣ ΑΛΕΞΟ- 
ΠΟΥΛΟΣ, ΙΩΑΝΝΗΣ ΠΑΠΑΪΩΑΝΝΙΔΗΣ, ΙΩΑΝΝΑ ΨΩΝΗ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μάΐου 2007 

Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 
-♦- 

Αριθμ. Οικ. 28120/974 (4) 

Προϋποθέσεις, κριτήρια επιλογής και διαδικασία για τον 
καθορισμό παρόχου καθολικής υπηρεσίας. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Της παρ. 1 του άρθρου 47 του ν. 3431/2006 (ΦΕΚ 
Α' 13) «Περί Ηλεκτρονικών Επικοινωνιών και άλλες δι¬ 
ατάξεις», καθώς και του παραρτήματος VII του νόμου 
αυτού. 

β. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Οργανα, που κωδικοποι- 
ήθηκε με το άρθρο πρώτο του π.δ. 63/2005 (Α' 98). 

γ. Του π.δ. 293/1999 (ΦΕΚ Α' 263) Οργανισμός του 
Υπουργείου Μεταφορών και Επικοινωνιών, όπως ισχύει. 

2. Την υπ’ αριθμ. 415/51/20.12.2006 εισήγηση της Εθνικής 
Επιτροπής Τηλεπικοινωνιών και Ταχυδρομείων (ΕΕΤΤ). 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Αντικείμενο και Πεδίο Εφαρμογής 

Αντικείμενο της παρούσας Απόφασης αποτελεί ο κα¬ 
θορισμός των προϋποθέσεων, των κριτηρίων επιλογής 
και της διαδικασίας για τον καθορισμό επιχείρησης ή 
επιχειρήσεων που υπέχουν υποχρέωση παροχής Καθο¬ 
λικής Υπηρεσίας (καθορισμένες επιχειρήσεις). 

Αρθρο 2 
Ορισμοί 

1. Στο πλαίσιο της παρούσας Απόφασης ως Καθα¬ 
ρό Κόστος Καθολικής Υπηρεσίας ορίζεται η διαφορά 
μεταξύ του καθαρού κόστους της λειτουργίας μιας 


καθορισμένης επιχείρησης με υποχρεώσεις Καθολι¬ 
κής Υπηρεσίας και της λειτουργίας της χωρίς τις υπο¬ 
χρεώσεις Καθολικής Υπηρεσίας. Αυτό ισχύει, είτε το 
δίκτυο είναι πλήρως ανεπτυγμένο, είτε αναπτύσσεται 
και επεκτείνεται. 

2. Λοιπές λέξεις ή φράσεις, οι οποίες δεν ορίζονται, 
αλλά χρησιμοποιούνται στην παρούσα Απόφαση, έχουν 
την έννοια η οποία τους αποδίδεται στο ν. 3431/2006 
όπως εκάστοτε ισχύει, ή, σε περίπτωση που δεν αναφέ- 
ρονται σ'αυτόν, η αντίστοιχη λέξη ή φράση ερμηνεύεται 
σύμφωνα με τον ορισμό, ο οποίος περιλαμβάνεται στο 
παράγωγο δίκαιο της Ευρωπαϊκής Ένωσης. 

Άρθρο 3 
Γ ενικές Αρχές 

1. Κάθε πάροχος δημοσίων δικτύων ή/και υπηρεσιών 
ηλεκτρονικών επικοινωνιών στο κοινό, υπό καθεστώς 
Γενικών Αδειών, δικαιούται να είναι υποψήφιος πάρο¬ 
χος Καθολικής Υπηρεσίας για το σύνολο ή μέρος των 
υπηρεσιών αυτής. 

2. Η ΕΕΤΤ δύναται να ορίσει διαφορετικές επιχειρή¬ 
σεις ή ομάδες επιχειρήσεων για την παροχή διαφόρων 
υπηρεσιών της Καθολικής Υπηρεσίας, σύμφωνα με την 
παρ. 3 του παρόντος , ή για την κάλυψη διαφορετικών 
περιοχών της ελληνικής επικράτειας, υπό την προϋπό¬ 
θεση ότι πληρούν τα αντίστοιχα κριτήρια επιλεξιμότη- 
τας, προκειμένου να εξασφαλισθεί η παροχή Καθολικής 
Υπηρεσίας. 

3. Οι καθορισμένες επιχειρήσεις μπορούν να παρέ¬ 
χουν μία ή περισσότερες από τις ακόλουθες ομάδες 
υπηρεσιών Καθολικής Υπηρεσίας: 

α. Σύνδεση σε σταθερές θέσεις με το δημόσιο τηλε¬ 
φωνικό δίκτυο και πρόσβαση σε διαθέσιμες στο κοινό 
τηλεφωνικές υπηρεσίες σε σταθερές θέσεις. 

β. Υπηρεσίες πληροφοριών τηλεφωνικού καταλόγου 
και κατάλογοι συνδρομητών σε έντυπη ή/και ηλεκτρο¬ 
νική μορφή. 

γ. Κοινόχρηστα τηλέφωνα. 

Οι καθορισμένες επιχειρήσεις οφείλουν να συμμορφώ¬ 
νονται με τις ειδικές ρυθμίσεις για άτομα με αναπηρίες 
ή ειδικές κοινωνικές ανάγκες, όπως αυτές προσδιορίζο¬ 
νται στην απόφαση που αφορά στον Καθορισμό Περι¬ 
εχομένου της Καθολικής Υπηρεσίας, εφόσον αφορούν 
στις υπηρεσίες Καθολικής Υπηρεσίας που τους έχουν 
ανατεθεί. 

4. Η Ε.Ε.Τ.Τ., προκειμένου να προβεί στην ανάθεση του 
έργου της παροχής ενός ή περισσοτέρων στοιχείων της 
Καθολικής Υπηρεσίας σε μια επιχείρηση, σύμφωνα με 
το άρθρο 4 της παρούσας, λαμβάνει υπόψη της ιδίως 
τα εξής: 

α. Την ελαχιστοποίηση του Καθαρού Κόστους Καθο¬ 
λικής Υπηρεσίας. Ο παράγοντας αυτός είναι σημαντικό 
να αξιολογηθεί, προκειμένου να ελαχιστοποιηθεί το 
χρηματοδοτούμενο ποσό της επιβάρυνσης του Καθαρού 
Κόστους Καθολικής Υπηρεσίας. Η χρηματοδότηση του 
Καθαρού Κόστους Καθολικής Υπηρεσίας είναι δυνατόν 
να γίνει, σύμφωνα με τις ισχύουσες διατάξεις, μόνον αν, 
κατόπιν αιτήματος από την καθορισμένη επιχείρηση, η 
ΕΕΤΤ κρίνει ότι αυτή υφίσταται υπερβολική επιβάρυνση 
από το συνολικό Καθαρό Κόστος Καθολικής Υπηρεσίας, 
λαμβάνοντας υπόψη και τυχόν άυλα οφέλη. 

β. Τη δημιουργία ενός αποτελεσματικότερου συστήμα¬ 
τος κινήτρων για την παροχή των στοιχείων αυτών. 

γ. Τη βιωσιμότητα της επιχείρησης για όλο το χρονικό 
διάστημα, για το οποίο δύναται να ορισθεί πάροχος 
Καθολικής Υπηρεσίας. 

δ. Το κόστος υπηρεσιών Καθολικής Υπηρεσίας για 
τον τελικό χρήστη. 

Στόχος των παραπάνω κριτηρίων είναι η πρόληψη των 
στρεβλώσεων του ανταγωνισμού ή περιορισμός τους 
στο ελάχιστο δυνατό, καθώς και ο περιορισμός του 
Καθαρού Κόστους της Καθολικής Υπηρεσίας. 

Αρθρο 4 

Προϋποθέσεις για τον καθορισμό Παροχών Καθολικής 
Υπηρεσίας 

1. Μια επιχείρηση δύναται να αναλάβει υποχρέωση 
παροχής του συνόλου ή στοιχείων της Καθολικής Υπη¬ 
ρεσίας εφόσον πληροί τα ακόλουθα κριτήρια: 

α. Είναι πάροχος δημοσίων δικτύων ή/και υπηρεσιών 
ηλεκτρονικών επικοινωνιών στο κοινό υπό καθεστώς 
Γ ενικής Άδειας. 

β. Είναι αξιόπιστη ως πάροχος στοιχείων Καθολικής 
Υπηρεσίας, όσον αφορά τη δυνατότητα εκπλήρωσης 
των καθορισμένων υποχρεώσεων Καθολικής Υπηρεσί¬ 
ας, οι οποίες ενδέχεται να της ανατεθούν. Ενδεικτικά 
ως κριτήρια αξιοπιστίας αναφέρονται και εξετάζονται 
κατά περίπτωση ανάλογα με την ομάδα υπηρεσιών της 
Καθολικής Υπηρεσίας που η επιχείρηση επιθυμεί να 
παρέχει: 

ί. Η λειτουργία δημοσίου τηλεφωνικού δικτύου που 
δύναται να καλύψει το σύνολο της γεωγραφικής περι¬ 
οχής στην οποία θα αναλάβει την υποχρέωση παροχής 
πρόσβασης σε σταθερές θέσεις. 

μ. Η γεωγραφική κάλυψη, η έκταση και πυκνότητα 
του δημοσίου τηλεφωνικού δικτύου της επιχείρησης, 
καθώς και η ικανότητα του ανωτέρω δικτύου αυτής 
να αντιδρά σε απρόσμενες καταστάσεις βάσει σαφώς 
καθορισμένων κατατεθειμένων σχεδίων δράσης από 
τον πάροχο. 

μι. Τα έτη της συνολικής επιχειρηματικής δραστηρι¬ 
ότητας και τα δημοσιευμένα οικονομικά στοιχεία του 
υποψηφίου παρόχου Καθολικής Υπηρεσίας των τελευ¬ 
ταίων 3 οικονομικών χρήσεων. 

ιν. Η ύπαρξη συγκεκριμένου σχεδίου ανάπτυξης του 
δημόσιου τηλεφωνικού δικτύου της. 

ν. Η δυνατότητα παροχής των υπηρεσιών Καθολικής 
Υπηρεσίας καθορισμένης ελάχιστης ποιότητας στο σύ¬ 
νολο της Ελληνικής επικράτειας ή σε συγκεκριμένη υπό 
εξέταση γεωγραφική περιοχή κάλυψης. 

γ. Ειδικότερα για την έκδοση Τηλεφωνικών Καταλό¬ 
γων σε ηλεκτρονική ή έντυπη μορφή και την παροχή 
υπηρεσιών πληροφοριών ενοποιημένου τηλεφωνικού 
καταλόγου δεν απαιτούνται τα κριτήρια αξιοπιστίας ί, 
ϋ και ιν. 

2. Η επιλογή παρόχου Καθολικής Υπηρεσίας ακολουθεί 
τις αρχές της τεχνολογικής ουδετερότητας, αντικειμε¬ 
νικότητας, διαφάνειας και αμεροληψίας. 

Αρθρο 5 

Διαδικασία Επιλογής και Αποζημίωσης Παροχών 

1. Η ΕΕΤΤ εντός τριών (3) μηνών από την θέση σε 
ισχύ της παρούσας ή από τη στιγμή που διαπιστώσει 
ότι συντρέχουν οι προϋποθέσεις της παρ. 1 του άρθρου 
6 προσκαλεί τις επιχειρήσεις που παρέχουν δίκτυα ή 


/και υπηρεσίες ηλεκτρονικών επικοινωνιών στο κοινό να 
υποβάλουν το ενδιαφέρον τους για την παροχή του συ¬ 
νόλου ή στοιχείων της Καθολικής Υπηρεσίας, προσκο¬ 
μίζοντας όλα τα αναγκαία στοιχεία και έγγραφα, από 
τα οποία αποδεικνύεται ότι πληρούν τις προϋποθέσεις 
του άρθρου 4, όπως αυτές θα εξειδικεύονται στην ως 
άνω πρόσκλησή της. Η ανακοίνωση της πρόσκλησης 
εκδήλωσης ενδιαφέροντος δημοσιεύεται στο δικτυακό 
τόπο της ΕΕΤΤ και σε δύο ημερήσιες εφημερίδες (μια 
πολιτική και μια οικονομική). Εντός δύο (2) μηνών από τη 
λήξη της προθεσμίας εκδήλωσης ενδιαφέροντος η ΕΕΤΤ 
καταρτίζει κατάλογο με τις ενδιαφερόμενες επιχειρή¬ 
σεις που πληρούν τις προϋποθέσεις του άρθρου 4. Ο 
κατάλογος δημοσιεύεται στην ιστοσελίδα της ΕΕΤΤ. 

2. Στην περίπτωση που καμία επιχείρηση δεν εκδη¬ 
λώσει ενδιαφέρον για την παροχή του συνόλου ή στοι¬ 
χείων της Καθολικής Υπηρεσίας ή από τις επιχειρή¬ 
σεις που εκδήλωσαν ενδιαφέρον καμία δεν πληροί τις 
προϋποθέσεις του άρθρου 4, η επιλογή του παρόχου 
Καθολικής Υπηρεσίας γίνεται χωρίς διαγωνιστική δια¬ 
δικασία, ως εξής: 

α. Ορίζεται ως καθορισμένη επιχείρηση η ορισθεί- 
σα από την ΕΕΤΤ επιχείρηση με Σημαντική Ισχύ στην 
αγορά πρόσβασης στο δημόσιο τηλεφωνικό δίκτυο σε 
σταθερή θέση για οικιακούς χρήστες. Στην περίπτωση 
που έχουν ορισθεί περισσότερες της μιας επιχείρησης 
με Σημαντική Ισχύ στην ανωτέρω αγορά, τότε ορίζεται 
ως καθορισμένη επιχείρηση όποια εξ αυτών διαθέτει 
το μεγαλύτερο μερίδιο στην εν λόγω αγορά. 

β. Εφόσον από την ΕΕΤΤ έχει διαπιστωθεί ότι δεν 
υπάρχει επιχείρηση με Σημαντική Ισχύ στην αγορά πρό¬ 
σβασης στο δημόσιο τηλεφωνικό δίκτυο σε σταθερή 
θέση (για οικιακούς χρήστες), τότε καθορίζεται ως κα¬ 
θορισμένη επιχείρηση όποια από τις επιχειρήσεις αυτές 
διαθέτει το μεγαλύτερο μερίδιο στην εν λόγω αγορά. 

3. Στην περίπτωση που τουλάχιστον μία ή περισσό¬ 
τερες επιχειρήσεις πληρούν τα κριτήρια του άρθρου 4 
και εκδηλώσουν ενδιαφέρον για την παροχή Καθολικής 
Υπηρεσίας, η ΕΕΤΤ επιλέγει τον ή τους υπόχρεους πα- 
ρόχους μέσω διαγωνιστικής διαδικασίας. Οι όροι του 
διαγωνισμού καθορίζονται αποκλειστικά από την ΕΕΤΤ 
με τρόπο αντικειμενικό και σαφή, χωρίς να εισάγονται 
διακρίσεις, σύμφωνα με τις γενικές αρχές του άρθρου 3 
παράγραφος 4 της παρούσας και ανακοινώνονται στους 
υποψηφίους πριν από την έναρξη της διαδικασίας. 

4. Οι καθορισμένες επιχειρήσεις δύνανται να αποζημι¬ 
ωθούν για την παροχή της Καθολικής Υπηρεσίας μέχρι 
το ποσό της προσφοράς με την οποία τους κατακυ¬ 
ρώθηκε ο Διαγωνισμός, σύμφωνα με τη διαδικασία της 
παραγράφου 7. 

5. Σε περίπτωση που η διαγωνιστική διαδικασία αποβεί 
άγονη, τότε η καθορισμένη επιχείρηση ορίζεται σύμφω¬ 
να με τη διαδικασία της παραγράφου 2 του παρόντος 
άρθρου. 

6. Η ΕΕΤΤ στα πλαίσια της διαδικασίας του παρόντος 
άρθρου δύναται να ζητήσει από τους παρόχους την 
άμεση υποβολή συμπληρωματικών στοιχείων. 

7. Η καταβολή αποζημίωσης για το Καθαρό Κόστος 
παροχής Καθολικής Υπηρεσίας γίνεται ύστερα από την 
υποβολή μελέτης προσδιορισμού του Καθαρού Κόστους 
παροχής Καθολικής Υπηρεσίας της επιχείρησης και 
έλεγχο της μελέτης αυτής από την ΕΕΤΤ ή ανεξάρτητο 
ελεγκτή που αυτή έχει ορίσει, σύμφωνα με τις αρχές 

κοστολόγησης που εκδίδει η ΕΕΤΤ. Η μελέτη που υπο¬ 
βάλλεται πρέπει να περιλαμβάνει υπολογισμό και πιθα¬ 
νών άυλων ωφελειών. Κατά τον έλεγχο της μελέτης η 
ΕΕΤΤ συνυπολογίζει πιθανά άυλα οφέλη. Η υποβολή της 
μελέτης συνοδεύει το αίτημα αποζημίωσης, το οποίο 
υποβάλλεται εντός της αποκλειστικής προθεσμίας της 
παρ. 10 του παρόντος άρθρου. 

8. Η καθορισμένη επιχείρηση που υποβάλλει αίτημα 
αποζημίωσης για την παροχή Καθολικής Υπηρεσίας 
υποχρεούται να προσδιορίσει λεπτομερώς τα συγκε¬ 
κριμένα στοιχεία Καθολικής Υπηρεσίας που χρήζουν 
χρηματοδότησης, σύμφωνα με το Παράρτημα VII του 
ν. 3431/2006. 

9. Στην περίπτωση που η ΕΕΤΤ αποφανθεί ότι η καθο¬ 
ρισμένη επιχείρηση υφίσταται υπερβολική επιβάρυνση, 
τότε το καθαρό κόστος παροχής του συνόλου ή μέρους 
των στοιχείων της Καθολικής Υπηρεσίας δύναται να 
χρηματοδοτηθεί σύμφωνα με τον ισχύοντα κάθε φορά 
Κανονισμό μηχανισμού αποζημίωσης καθορισμένης επι¬ 
χείρησης για το Καθαρό Κόστος παροχής Καθολικής 
Υπηρεσίας. 

10. Η καθορισμένη επιχείρηση, ανεξαρτήτως του τρό¬ 
που ορισμού της, δικαιούται αποζημίωσης μόνον εφόσον 
υποβάλει σχετικό αίτημα για το Καθαρό Κόστος των 
υπηρεσιών Καθολικής Υπηρεσίας που προσφέρει, στο 
τέλος κάθε διαχειριστικής χρήσης και εντός αποκλει¬ 
στικής προθεσμίας τριών (3) μηνών από την έγκριση 
του ισολογισμού και της κατάστασης αποτελεσμάτων 
χρήσεως της επιχείρησης. 

11. Προκειμένου η ΕΕΤΤ να αποφανθεί για το ύψος του 
Καθαρού Κόστους Καθολικής Υπηρεσίας του παρόχου 
δύναται να χρησιμοποιήσει τεχνοοικονομικό μοντέλο 
(όοΙΙοπι υρ) μέσου μακροπρόθεσμου επαυξητικού κό¬ 
στους (ΙΒΑΙΟ). 

Άρθρο 6 

Χρονική διάρκεια και γεωγραφική έκταση 
υποχρέωσης παροχής Καθολικής Υπηρεσίας 

1.0 ελάχιστος χρόνος που ορίζεται να παρέχει μια κα¬ 
θορισμένη επιχείρηση υπηρεσίες Καθολικής Υπηρεσίας 
ορίζεται σε 3 έτη. Μετά την πάροδο του καθορισμένου 
χρόνου παροχής της Καθολικής Υπηρεσίας, ξεκινά δι¬ 
αδικασία επανακαθορισμού του Παρόχου Καθολικής 
Υπηρεσίας στις παρακάτω περιπτώσεις : 

• η καθορισμένη επιχείρηση δεν επιθυμεί να συνεχίσει 
την παροχή Καθολικής Υπηρεσίας 

• υποβληθεί αίτημα άλλης επιχείρησης, η οποία πλη¬ 
ροί τις προϋποθέσεις του άρθρου 4 της παρούσης 
Απόφασης. 

2. Σε περίπτωση, που πριν από την λήξη του καθο¬ 
ρισμένου χρόνου παροχής Καθολικής Υπηρεσίας τρο¬ 
ποποιηθεί το περιεχόμενο της Καθολικής Υπηρεσίας, 
είναι δυνατόν να επανεξεταστεί, κατόπιν απαίτησης της 
καθορισμένης επιχείρησης, το ποσό της αποζημίωσης 
του Καθαρού Κόστους Καθολικής Υπηρεσίας προς αυτή, 
με βάση τους ισχύοντες νόμους, διατάξεις, κανονισμούς 
και αποφάσεις. Στην περίπτωση, που οι υφιστάμενες 
καθορισμένες επιχειρήσεις δηλώσουν ότι δεν επιθυ¬ 
μούν να αναλάβουν τις νέες υποχρεώσεις, όπως αυτές 
απορρέουν από την ως άνω τροποποίηση ή έχει εκ¬ 
δηλωθεί επίσημα ενδιαφέρον από άλλες επιχειρήσεις 
να παράσχουν τις υπηρεσίες αυτές, ξεκινά διαδικασία 


επανακαθορισμού του παρόχου Καθολικής Υπηρεσίας 
κατά τις διατάξεις της παρούσας Απόφασης. 

3. Κατάλληλο ελάχιστο γεωγραφικό μέγεθος αναφο¬ 
ράς για τον καθορισμό υποχρέωσης παροχής Καθολικής 
Υπηρεσίας είναι η Περιφέρεια. Είναι δυνατόν να γίνουν 
κατάλληλες προσαρμογές επί της μονάδας αυτής, ώστε 
να επιτυγχάνεται ο υπολογισμός του Καθαρού Κόστους 
της καθορισμένης επιχείρησης. Η αρμοδιότητα προσ¬ 
διορισμού των επιμέρους γεωγραφικών περιοχών, στις 
οποίες δύναται να διαιρεθεί η ελληνική επικράτεια., 
προκειμένου να είναι δυνατόν να οριστεί διαφορετική 
καθορισμένη επιχείρηση ανά περιοχή, ανήκει στην ΕΕΤΤ. 
Τα κριτήρια, που ορίζονται με σχετική απόφαση της 
ΕΕΤΤ περί γεωγραφικού διαχωρισμού, πρέπει να είναι 
σύμφωνα με τις αρχές που αναφέρονται στο άρθρο 3 
παρ. 4 της παρούσας. 

4. Σε περίπτωση, που η καθορισμένη επιχείρηση εκ¬ 
πληρώνει πλημμελώς τις υποχρεώσεις της, όπως αυτές 
απορρέουν από τον ορισμό της ως παρόχου Καθολικής 
Υπηρεσίας, τότε η ΕΕΤΤ επιβάλλει τις προβλεπόμενες 
από το άρθρο 63 του ν. 3431/2006 διοικητικές κυρώσεις, 
μεριμνώντας για τη διασφάλιση συνεχούς και αδιάλει¬ 
πτης παροχής της Καθολικής Υπηρεσίας προς τους 
χρήστες. 

5. Αν οι πλημμέλειες στην παροχή της Καθολικής 
Υπηρεσίας οφείλονται σε θέματα τεχνικο-οικονομικής 
βιωσιμότητας της καθορισμένης επιχείρησης, τότε η 
ΕΕΤΤ ξεκινά τη διαδικασία επανακαθορισμού παρόχου 
Καθολικής Υπηρεσίας. Στην περίπτωση αυτή η καθορι¬ 
σμένη επιχείρηση δεν δικαιούται αποζημίωσης για το 
τρέχον έτος. Η καθορισμένη επιχείρηση, που εκπληρώ¬ 
νει πλημμελώς τις υποχρεώσεις της, δύναται να απο¬ 
κλειστεί από την διαδικασία επανακαθορισμού παρόχου 
Καθολικής Υπηρεσίας. 

6. Κατά τη χρονική περίοδο της διαδικασίας επανα¬ 
καθορισμού παρόχου Καθολικής Υπηρεσίας, η ΕΕΤΤ 
είναι δυνατόν να ορίσει, με αιτιολογημένη απόφασή 
της, βάσει των κριτηρίων του άρθρου 4 της παρούσης 
Απόφασης, μεταβατική καθορισμένη επιχείρηση, προκει¬ 
μένου να διασφαλίσει τη συνεχή και αδιάλειπτη παροχή 
της Καθολικής Υπηρεσίας στους χρήστες. 

Άρθρο 7 

Ειδικές Υποχρεώσεις 

Όλες οι καθορισμένες επιχειρήσεις, που αναλαμβά¬ 
νουν την παροχή επιμέρους στοιχείων Καθολικής Υπη¬ 
ρεσίας, οφείλουν να συνάψουν Συμφωνία Διασύνδεσης 
μεταξύ τους. 

Αρθρο 8 

Συμμόρφωση Παροχών Καθολικής Υπηρεσίας 

1. Οι καθορισμένες επιχειρήσεις υποχρεούνται να προ¬ 
σκομίζουν στοιχεία στην ΕΕΤΤ σχετικά με τις υπηρεσίες 
που προσφέρουν στα πλαίσια της παρούσας, σύμφωνα 
με την Απόφαση Καθορισμού Περιεχομένου της Καθο¬ 
λικής Υπηρεσίας, όπως αυτή εκάστοτε ισχύει. 

2. Η ΕΕΤΤ δύναται, με ειδικά αιτιολογημένη απόφασή 
της, να επιβάλλει μια ή περισσότερες από τις κυρώσεις 
που προβλέπονται στο άρθρο 63 του ν. 3441/2006 «περί 
Ηλεκτρονικών Επικοινωνιών και άλλες διατάξεις» για 
κάθε παραβίαση των διατάξεων της παρούσας. 

Άρθρο 9 

Τελικές Διατάξεις 

Από τη δημοσίευση της παρούσας καταργείται η από¬ 
φαση της ΕΕΤΤ ΑΠ 244/124/2002 «Κανονιστικές Διατά¬ 
ξεις περί Καθολικής Υπηρεσίας» (ΦΕΚ 188/Β/2002). 

Άρθρο 10 
Έναρξη Ισχύος 

Η ισχύς της παρούσας Απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μα'ΐου 2007 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 
-♦- 

Αριθμ. 16599 (5) 

Έγκριση σύμβασης μίσθωσης έργου στο Δήμο 
Μελισσίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση «οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου» (ΦΕΚ 206/Α/8.10.1997). 

3. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (ΦΕΚ 151/Α/6.8.2004). 

4. Την υπ’ αριθμ. Φ.7 ΟΔΕ ΚΕΠ/11123/8.5.2006 εγκύκλιο 
του ΥΠ.ΕΣ.Δ.Δ.Α. 

5. Το υπ’ αριθμ. Φ.7 ΟΔΕ ΚΕΠ/10307/17.5.2006 έγγραφο 
του ΥΠ.ΕΣ.Δ.Δ.Α. 

6. Το υπ’ αριθμ. ΔΟΛΚΕΠ/Φ.154/10084/24.4.2007 έγ¬ 
γραφο της Δ/νσης Οργάνωσης και Λειτουργίας ΚΕΠ 
του ΥΠ.ΕΣ.Δ.Δ.Α. με το οποίο κατανέμονται (3) συμβά¬ 
σεις μίσθωσης έργου, διάρκειας έως 24 μήνες, για την 
στελέχωση του παραρτήματος ΚΕΠ Δήμου Μελισσίων, 
αποφασίζουμε: 

Εγκρίνουμε την σύναψη συμβάσεων μίσθωσης έργου 
με 3 φυσικά πρόσωπα για χρονικό διάστημα (24) μηνών 
από τον Δήμο Μελισσίων για το παράρτημα Κέντρο 
Εξυπηρέτησης Πολιτών. Ως τόπος εκτέλεσης του έργου 
αυτού ορίζεται ο Δήμος Μελισσίων. Προϋπόθεση της 
κατάρτισης της σύμβασης είναι η πλήρης ετοιμότητα 
λειτουργίας του ΚΕΠ. 

Οι ανωτέρω συμβάσεις λήγουν (ανεξάρτητα από τη 
διάρκεια τους) από τη χρονική στιγμή που θα στελε¬ 
χωθεί το ΚΕΠ με μόνιμο προσωπικό. 

Σε περίπτωση αποχώρησης, παραίτησης, διακοπής 
κ.λπ. της σύμβασης έργου με πρωτοβουλία του συμβασι- 
ούχου δεν θα συνάπτεται νέα σύμβαση σε συνέχεια της 
προηγούμενης που διακόπηκε, χωρίς την προηγούμενη 
έγκριση της ΟΔΕ/ΚΕΠ/Υ.ΠΕ.ΣΔ.Δ.Α. η οποία θα πρέπει 
να έχει ενημερωθεί από την αρμόδια υπηρεσία των 
Ο.Τ.Α Α' και Β' βαθμού. 

Για ΚΕΠ με χρονική διάρκεια λειτουργίας μικρότερη 
των 24 μηνών, η χρηματοδότηση γίνεται από το ΠΔΕ 
ΕΠ ΚτΠ - ΣΑΕ 055/3 του ΥΠ.ΕΣ.Δ.Δ.Α. με μηνιαία αμοιβή 


συμβασιούχου 880 €. Γ ια ΚΕΠ με χρονική διάρκεια λει¬ 
τουργίας μεγαλύτερη των 24 μηνών, η χρηματοδότηση 
γίνεται από τον τακτικό προϋπολογισμό ενώ για το ύψος 
της μηνιαίας αμοιβής ισχύουν τα εξής: 

α) Αν ο συμβασιούχος δεν έχει συμπληρώσει δια¬ 
δοχικές συμβάσεις 24 μηνών η αμοιβή αντιστοιχεί σε 
880 €. 

β) Αν ο συμβασιούχος έχει συμπληρώσει διαδοχικές 
συμβάσεις άνω των 24 μηνών η αμοιβή αντιστοιχεί σε 
1000 €. 

Κατά την ηλεκτρονική συμπλήρωση των οικονομικών 
πεδίων της σύμβασης, να ληφθεί υπόψη ότι αρχικές 
συμβάσεις που συνάπτονται μετά της 28.2.2007 σε νε¬ 
οσύστατα ΚΕΠ επιχορηγούνται αποκλειστικά και για 
όλο το χρονικό διάστημα ισχύος της σύμβασης από τον 
τακτικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαΐου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 15885 (6) 

Επέκταση Ορίων της λαϊκής αγοράς Αμπελοκήπων της 

Α7Α. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997 τ. Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Τ ις διατάξεις της παρ. 1 του άρθρου 7 του ν. 2323/ 
1995, όπως αντικαταστάθηκε με το άρθρο 4 του ν. 
3377/2005, σύμφωνα με την οποία «Ο Γενικός Γραμμα¬ 
τέας Περιφέρειας μπορεί με απόφαση του να εγκρίνει 
την ίδρυση, τη μετακίνηση ή την κατάργηση λαϊκών 
αγορών στην περιφέρεια της Ν.Α. Αθηνών-Πειραιώς και 
Θεσσαλονίκης, ύστερα από πρόταση του οικείου Οργα¬ 
νισμού Λαϊκών Αγορών και γνώμη του οικείου δημοτικού 
συμβουλίου και της υπηρεσίας Τροχαίας». 

3. Το υπ’ αριθμ. 6743/12.4.2007 έγγραφο του Οργανι¬ 
σμού Λαϊκών Αγορών Αθήνας- Πειραιά με το οποίο μας 
διαβιβάστηκαν η υπ’ αριθμ. 13/3.4.2007 (θέμα 6°) πράξη 
του Διοικητικού του Συμβουλίου, η 14/4/28.2.2007 πράξη 
του 7ου Διαμερισματικού Συμβουλίου του Δήμου Αθη¬ 
ναίων και το αρ. 2009/4/55-α7ΐ6-322007 έγγραφο της 
Τροχαίας Αθηνών, σχετικά με την επέκταση της λαϊκής 
αγοράς Αμπελοκήπων της Α'/Α, όταν αυτή λειτουργεί 
επί της Δουκίσσης Πλακεντίας, αποφασίζουμε: 

Εγκρίνουμε την επέκταση της λαϊκής αγορά Αμπε¬ 
λοκήπων της Α'/Α, όταν αυτή λειτουργεί επί της οδού 
Δουκίσσης Πλακεντίας, επί της οδού Λακωνίας, από 
την Λεωφόρο Κηφισίας μέχρι την Πλ. Λακωνίας, υπό 
την προϋπόθεση ότι οι κάθετοι βασικοί άξονες αυτής 
θα παραμείνουν ελεύθεροι στην κίνηση των οχημάτων 
και ότι θα παρέχεται διευκόλυνση στις τυχόν παρόδιες 
ιδιοκτησίες (γκαράζ), επιχειρήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μα'ΐου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

(7) 

Ανάκληση απόφασης απόκτησης ελληνικής ιθαγένειας 
της ΚΑΡΑΓΚΕΖΟΒΑ ΠΕΝΙΛΟΠΑ του Μιχαήλ. 

Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ 
ΑΣΤΙΚΗΣ ΚΑΤΑΣΤΑΣΗΣ ΚΑΙ ΑΛΛΟΔΑΠΩΝ ΚΑΙ 

ΜΕΤΑΝΑΣΤΕΥΣΗΣ ΤΗΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 1178/16.4.2007 απόφαση της προ- 
ϊσταμένης της Δ/νσης Αστικής Κατάστασης Αλλοδα¬ 
πών και Μετανάστευσης της Περιφέρειας Ανατολικής 
Μακεδονίας και Θράκης, η οποία εκδόθηκε σύμφωνα 
με τις διατάξεις του ν. 3284/2004 (ΦΕΚ 217/10.11.2004, 
τ. Α') «Περί κυρώσεως του Κώδικα Ελληνικής Ιθαγένει¬ 
ας» και την υπ’ αριθμ. 1104/28.3.2003 (ΦΕΚ 413/9.4.2003 
τ. Β') απόφαση περί μεταβίβασης αρμοδιοτήτων του 
Γενικού Γραμματέα Περιφέρειας Ανατολικής Μακεδο- 
νίας-Θράκης, ανακαλείται η προγενέστερη με αριθμό 
6238/13.10.2003 απόφαση της περί απόκτησης ελληνικής 
ιθαγένειας και εξελληνισμού του ονοματεπωνύμου της 
Καραγκέζοβα Πενιλόπα του Μιχαήλ που δημοσιεύτηκε 
στο ΦΕΚ 118/28.1.2004 τεύχος Β'. 

Η Διευθύντρια 
ΕΛΕΝΗ ΠΑΝΤΑΖΗ 
-♦- 

Αριθμ. 4535 (8) 

Καθιέρωση υπερωριακής εργασίας Α' ΕΞΑΜΗΝΟΥ 2007 
για τους υπαλλήλους των Νομαρχιακών Αυτοδιοική¬ 
σεων που ασχολούνται με τον ποιοτικό και ποσοτι¬ 
κό έλεγχο των νωπών και μεταποιημένων γεωργι¬ 
κών προϊόντων φυτικής προέλευσης. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπ’ όψη: 

α) τις διατάξεις του άρθρου 16 του ν. 3205/2003 (ΦΕΚ 
297/Α') «Μισθολογικές ρυθμίσεις λειτουργών και υπαλ¬ 
λήλων του Δημοσίου, Ν.Π.Δ.Δ. και Ο.Τ.Α., μονίμων στε¬ 
λεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

β) τις διατάξεις του άρθρου 25 παρ. 7 του ν. 2738/1999 
για την διαπίστωση της ανάγκης για υπερωριακή ερ¬ 
γασία. 

γ) την ανάγκη καθιέρωσης υπερωριακής εργασίας 
γεωπόνων, υπαλλήλων των Δ/νσεων Γεωργίας των Νο¬ 
μαρχιακών Αυτοδιοικήσεων, απασχολούμενων με τον 
ποιοτικό και ποσοτικό έλεγχο κατά το Α' εξάμηνο του 
2007 

δ) το υπ’ αριθμ. 292341/30.4.2007 έγγραφο του Υπουρ¬ 
γείου Αγροτικής Ανάπτυξης και Τροφίμων με τους αντί¬ 
στοιχους πίνακες κατανομών. 

ε) σε εφαρμογή του άρθρου 35 παρ. 7 του ν. 2738/ 
9.9.1999 (ΦΕΚ 180Α) βάσει του οποίου οι αποφάσεις για 
υπερωριακή εργασία των υπαλλήλων που υπηρετούν 
στην Ν.Α. εκδίδονται πλέον από τον οικείο Νομάρχη 
στ) την υπ’ αριθμ. 12828/19.10.2005 απόφαση του Νο¬ 


μάρχη για μεταβίβαση εξουσίας υπογραφής «ΜΕ ΕΝΤΟ¬ 
ΛΗ ΝΟΜΑΡΧΗ» στο Γ ενικό Γ ραμματέα, αποφασίζουμε: 

Κρίνουμε απαραίτητη την καθιέρωση υπερωριακής 
εργασίας για την κάλυψη εξαιρετικών ή απρόβλεπτων ή 
έκτακτων αναγκών για τους υπηρετούντες υπαλλήλους 
της Δ/νσης Γ εωργίας της Νομαρχιακής Αυτοδιοίκησης 
Ανατ. Αττικής, μέχρι 3, που θα ασχοληθούν με τον ποι¬ 
οτικό και ποσοτικό έλεγχο εισαγομένων εξαγομένων, 
αποσυρόμενων ή διακινουμένων στις χώρες της Ευρω¬ 
παϊκής Ένωσης γεωργικών προϊόντων νωπών και με¬ 
ταποιημένων ή προοριζομένων για μεταποίηση, νωπών 
γεωργικών προϊόντων, στην ενίσχυση των ελεγκτικών 
μηχανισμών, στην οργάνωση ελέγχων στην εσωτερική 
αγορά και στη σωστή λειτουργία των Α'βάθμιων Επι¬ 
τροπών Επιβολής Κυρώσεων, σύνολο ωρών μέχρι 220, 
συνολικής δαπάνης μέχρι 1.474 Ευρώ, σε βάρος των 
πιστώσεων του προϋπολογισμού του Κ.Τ.Γ.Κ. και Δασών 
Φ.110ΚΑΕ2271. 

Με απόφαση των Διευθύνσεων Γ εωργίας σε συνερ¬ 
γασία με τους επόπτες ποιοτικού ελέγχου, θα ορισθούν 
οι υπάλληλοι και η κατανομή των εγκεκριμένων ωρών 
υπερωριακής εργασίας ανά μήνα για τον καθένα για 
το Α' εξάμηνο 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 10 Μαίου 2007 

Με εντολή Νομάρχη 
Ο Γ ενικός Γ ραμματέας 
ΔΗΜΗΤΡΙΟΣ ΖΕΓΓΙΝΗΣ 
-♦- 

Αριθμ. 16224 (9) 

Καθιέρωση και κατανομή Υπερωριακής Εργασίας Α’ Εξα¬ 
μήνου 2007, για τις ανάγκες Ποιοτικού - Φυτοϋγειο- 
νομικού και Ποσοτικού ελέγχου νωπών και μεταποι¬ 
ημένων γεωργικών προϊόντων φυτικής προέλευσης 
στους Υπαλλήλους της Νομαρχιακής Αυτοδιοίκησης 
Πέλλας -Έδεσσα. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Τις διατάξεις του άρθρου 15 του ν. 2592/1998 (ΦΕΚ 
57/Α/18.3.1998) που αντικαθιστά το άρθρο 18 του ν. 
2470/1997 (ΦΕΚ 4Ο/Α/21.3.1997) «Αναμόρφωση μισθολογί¬ 
ου προσωπικού Δημόσιας διοίκησης και άλλες συναφείς 
διατάξεις», το άρθρο 10 του ν. 2732/30.7.1999 (ΦΕΚ 154 
Α') σχετικά με την απασχόληση Γεωπόνων τις Κυριακές 
και ημέρες αργίας και νυχτερινές ώρες. 

2. Τις διατάξεις του άρθρου 10 του ν. 2606/1998 (ΦΕΚ 
89/Α/22.4.1998) «Μισθολογικές ρυθμίσεις κ.λπ.». 

3. Τις διατάξεις της παρ. 8 του άρθρου 35 του ν. 
2738/9.9.1999 (ΦΕΚ 180/Α). 

4. Το έγγραφο του Υπουργείου Αγροτικής Ανάπτυ¬ 
ξης και Τροφίμων αριθμ. 292341/30.4.2007 Υπερωρίες 
Α' Εξαμήνου 2007 για τους Υπαλλήλους των Νομαρχι¬ 
ακών Αυτοδιοικήσεων που ασχολούνται με τον ποιοτικό 
-φυτοϋγειονομικό έλεγχο νωπών και μεταποιημένων 
γεωργικών προϊόντων φυτικής προέλευσης. 

5. Την ανάγκη καθιέρωσης υπερωριακής εργασίας των 
Γ εωπόνων της Δ/νσης Γ εωργίας της Νομαρχίας μας που 
ασχολούνται με τον ποιοτικό -φυτοϋγειονομικό έλεγχο 
νωπών και μεταποιημένων γεωργικών προϊόντων φυτι¬ 
κής προέλευσης Α' Εξαμήνου 2007. 

6. Το γεγονός ότι από την απόφασή μας αυτή προκα- 
λείται δαπάνη 9.228 Ευρώ ,η οποία βαρύνει τις πιστώσεις 
του προϋπολογισμού του Κ.Τ.Γ.Κ. και Δασών ΦΟ.0291, 
ΚΑΕ 0511Α, 0512Α Ν.Α. ΠΕΛΛΑΣ, αποφασίζουμε: 

Εγκρίνουμε την καθιέρωση υπερωριακής εργασίας για 
την κάλυψη όλως εξαιρετικών ή απρόβλεπτων αναγκών 
για τους Γεωπόνους της Δ/νσης Γεωργίας'Εδεσσας που 
θα ασχοληθούν με τον Ποιοτικό και ποσοτικό έλεγχο 
εισαγομένων, εξαγομένων ή διακινουμένων στις Τρίτες 
Χώρες και της Ευρωπαϊκής Ένωσης γεωργικών προϊό¬ 
ντων νωπών και μεταποιημένων ή προοριζόμενων για 
μεταποίηση Α' εξαμήνου 2007 ως ακολούθως: 

Για δεκατέσσερις (14) Γεωπόνους που θα ασχολη¬ 
θούν με τον Ποιοτικό -Ποσοτικό έλεγχο των νωπών και 
μεταποιημένων γεωργικών προϊόντων, σύνολο ωρών 
υπερωριακής απογευματινής εργασίας μέχρι 1080 ώρες 


και υπερωριακής εργασίας νυχτερινών, Κυριακών και 
εξαιρέσιμων μέχρι 240 ώρες, συνολικής δαπάνης 9.228 
ευρώ και έως εξήντα (60) ώρες και δεκαέξι (16) ώρες 
απογευματινής - υπερωριακής εργασίας και υπερωρι- 
ακής εργασίας με αμοιβή, κατά τις Κυριακές και εξαι¬ 
ρέσιμες αντιστοίχως ανά υπάλληλο μηνιαίως. 

Η ισχύς της απόφασης αυτής αρχίζει ένα (1) μήνα 
πριν τη δημοσίευσή της στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 4 Μαΐου 2007 
Ο Νομάρχης 
Μ. ΚΑΡΑΜΑΝΗΣ 

